Kim So-hyun

Si Kim So-hyun (Hangul: 김소현; Hanja: 金 所 炫; ipinanganak Hunyo 4, 1999), ay isang aktres sa Timog Korea. Sinimulan niya ang kanyang karera bilang isang aktres na bata noong 2006 at nakuha sa simula ang pampublikong atensyon nang gumanap bilang kontrabidang batang magiging reyna sa Moon Embracing the Sun (2012) at isang batang babae na nahulog sa trahedya sa Missing You (2013). Magiliw siyang binansagan bilang ang "Maliit na Kapatid na Babae ng Bansa" (국민 여동생).  Nakuha niya sa kanyang unang pangunahing papel sa dramang pang-kabataan na Who Are You: School 2015 (2015) at mula noon, bumida sa katatakutang komedyang Hey Ghost, Let's Fight (2016), makasaysayang melodrama  na The Emperor: Owner of the Mask (2017), at romantikong komedyang Radio Romance (2018).

Personal na buhay
Ipinanganak si Kim sa Australya. Lumipat siya sa Timog Korea noong siya ay pitong taong gulang, at nagtapos sa Yongin Munjung Middle School noong 2015.  Siya ay nag-homeschool o nag-aral sa tahanan lamang noon kanyang sekundaryang edukasyon, at nagpalista sa Kagawaran ng Teatro ng Unibersidsd ng Hanyang, sa pamamagitan ng rolling admission noong 2018.

Noong Enero 2018, pinili ng Komite ng Nag-oorganisa para sa Olimpiko at Paralimpikong Palaro sa Taglamig ng 2018 (POCOG) si Kim at Yoo Seung-min bilang Pambasang Kinatawan ng Honorarayong Ngiti upang katawanin ang ngiti at kabaitan ng Korea.

Karera
2006-2011: Mga simula bilang isang batang aktres
Nagsimula si Kim bilang isang aktres ng bata sa ilalim ng Sidus HQ, gumanap sa isang pang-suportang pagganap sa espesyal ng Drama City noong 2006 na pinamagatang Ten Minute Minor. Nagpatuloy siyang gumanap bilang batang bersyon ng mga bidang babae sa mga seryeng pantelebisyon, gayon din sa mga pelikula, at madagdagan ang kanyang mga kredito.

2012-2014: Umaangat na katanyagan
Nakakuha siya ng atensyon ng publiko noong 2012 nang itanghal siya sa pantasyang makasaysayang drama na Moon Embracing the Sun bilang mas batang bersyon ng pangalawang babaeng bida. Sinundan ito ng mahusay na pagtanggap sa mga suportang pagganap sa pantasyang komedyang Rooftop Prince at melodramang Missing You, kung saan nakuha niya ang kanyang unang parangal bilang ang "Pinakamahusay na Batang Aktres" sa 1st K-Drama Star Awards.

Noong 2013, naging kasamang host si Kim sa programa ng MBC na Music Core kasama sina Minho ng SHINee at Noh Hong-chul. 

2015-kasalukuyan: Paglipat sa mga pangunahing pagganap
Noong 2015, lumabas si Kim sa seryeng pampaaralan ng KBS na Who Are You: School 2015, na gumanap ng dalawang pagganap bilang ang kambal na sina Lee Eun-bi at Go Eun-byul.  Ginawaran siya bilang ang "Bituin ng Taon" sa 8th Korea Drama Awards para sa kanyang pagganap.

Noong 2016, bumida si Kim sa pelikulang romansa na Pure Love,  sa drama sa web na Nightmare Teacher  at sa tatlong kabanata ng dramang espesyal na Page Turner.  Pagkatapos, bumida siya katatakutang komedyang Hey Ghost, Let's Fight,  at nagkaroon ng isang umuulit na bisitang pagganap sa pantasyang drama na Guardian: The Lonely and Great God .

Pagkalaon, bumida si Kim sa makasaysayang dramang The Emperor: Owner of the Mask na unang nilabas noong Mayo 10, 2017.  Noong Agosto 2017, tinapos niya ang kanyang kontrata sa kanyang ahensya na Sidus HQ, pagkatapos ng pitong taon sa kompanya .  Noong Disyembre, ipinakilala ni Kim ang kanyang sariling "isang-taong" ahensya  na E & T Story Entertainment, na may pakikipagsosyo sa LOEN Entertainment. Ang ahensiya ay kasalukuyang pinamumunuan ni Kim Chan-woo, tagapangasiwa ni Kim sa kanyang mga araw noon sa SidusHQ. 

Noong 2018, bumida si Kim sa romansang drama na Radio Romance, na nagsimula noong Enero 29. 

Sa media
Inilabas ni Kim ang opisyal na trailer ng pelikulang Leo na ginampanan ni Thalapathy Vijay sa mga sinehan sa North America at ipapalabas ito noong 18 Oktubre 2023.

Pilmograpiya
200px|thumb|Si Kim So-hyun sa Marie Claire Korea.
Mga pelikula
Taon Pamagat Ginampanan Mga tanda 2008  My Name Is Pity  batang Jin-ha  Maikling pelikula 2010  Man of Vendetta Joo Hye-rin  2011  Sin of a Family Jung Myung-hee  Spy Papa Soon-bok  2012  I Am the King Sol-bi  2013  Killer Toon batang Mi-sook  2016  Pure Love Jung Soo-ok   The Last Princess tinedyer na Princess Deokhye  2017  Your Name Mitsuha Miyamizu  Boses lamang, dub sa wikang Koreano

Mga palabas sa telebisyon
 Taon Pamagat Ginampanan Himpilan Sanggunian 2006  Drama City "Ten Minute, Minor" KBS2  2007  A Happy Woman  batang Lee Ji-yeon  Que Sera Sera  batang Han Eun-sooMBC  2008  Hometown of Legends  "Child, Let's Go to Cheong Mountain"  Yeon-hwaKBS2  2008-2009  Wife and Woman  Jo Je-ni 2009  Ja Myung Go  Myo-riSBS 2010  Birth of the Rich  batang Lee Shin-miKBS2  King of Baking, Kim Takgu  batang Gu Ja-rim  2011  The Thorn Birds  batang Seo Jung-eun  The Duo  batang Geum-okMBC  2011-2012  Padam Padam batang Jung Ji-naJTBC  2012  Moon Embracing the Sun  batang Yoon Bo-kyungMBC  Rooftop Prince  batang Hong Se-na/  batang Crown Princess Hwa-yongSBS  Love Again  Jung Yoo-riJTBC  Reckless Family - Season 1  Kim So-hyunMBC Every 1  Ma Boy  Jang Geu-rimTooniverse  2012-2013  Missing You  batang Lee Soo-yeonMBC  2013  Iris II: New Generation  batang Ji Soo-yeonKBS2  The Secret of Birth  batang Jung Yi-hyunSBS  I Can Hear Your Voice  batang Jang Hye-sung  The Suspicious Housekeeper  Eun Han-gyul  2014  Triangle  young Shin-hye MBC Reset  Choi Seung-hee/Jo Eun-biOCN  Drama Special "We All Cry Differently"  Ryu Ji-hyeKBS2  2015  A Girl Who Sees Smells  Choi Eun-seolSBS   Who Are You: School 2015  Lee Eun-bi/Go Eun-byulKBS2  2016  Page Turner Yoon Yoo-seul  Hey Ghost, Let's Fight  Kim Hyun-ji tvN  Guardian: The Lonely and Great God  Queen Sun-hee/Kim Sun (Kameyo) 2017  The Emperor: Owner of the Mask  Han Ga-eun MBCWhile You Were Sleeping Park So-yoon (Kameyo)SBS 2018  Radio Romance  Song Geu-rim  KBS2

Mga sanggunian

Kategorya:Mga artista mula sa Timog Korea